Sosialistisk venstreparti

Sosialistisk Venstreparti

Ta kampen for et varmt samfunn

Ideologi
Sv vil innføre en sosialistisk samfunnsordning i Norge. De ønsker å erstatte kapitalismen med et system som er demokratisk og bærekraftig økonomisk. Viktige saker for partiet er miljøpolitikk og kampen mot de menneskeskapte klimaendringene. Partiet står også sterkt for rettferdighet og ønsker lik fordeling av ressursene i Norge og globalt. De er også for likestilling av begge kjønn og er opptatt av at alle har like rettigheter.

Kjernesak
«Sosialistisk Venstreparti», eller «SV», har tre kjernesaker; Skole, eldreomsorg og ren luft. Her skal jeg fokusere på politikken SV vil føre i forhold til eldreomsorg.

Eldreomsorg er noe av det aller viktigste for SV i dag. De mener at mange av våre eldre ikke får den omsorgen de fortjener etter et langt liv. Som SV selv sier, vil de «kaste stoppeklokkene», og ha mindre detaljstyring og byråkrati. Med det mener de at det offentlige sektor har for stor makt, at reglene er for fastsatt og ikke kan styres ut fra behov. Man kan ikke telle og registrere seg frem til hva som er den beste omsorgen. Alle mennesker har ulike behov, man kan ha dårlige og gode dager. Hva som gir den beste omsorgen for deg kan være noe annet for noen andre. Derfor vil SV sørge for flere ansatte og mer valgfrihet til de eldre, slik at de selv kan styre sin egn hverdag ut fra sine behov.

Kilde: https://www.sv.no/

Historie
SVs historie starter i stor del i Arbeiderpartiet. Arbeiderpartiets historie inneholdt mange ideologiske splittelser. Etter andre verdenskrig ble Norge medlem av NATO og gikk inn i den USA-allierte vestblokken, som stod i motsetning til den Sovjet-allierte østblokken. De i Arbeiderpartiet som ville ut av NATO ble kastet ut av partiet. Disse medlemmene dannet Sosialistisk Folkeparti (SF).

Sosialistisk Venstreparti ble etablert som eget politisk parti på samlingskongressen i Trondheim i mars 1975. Dette nye partiet besto av Sosialistisk Folkeparti (SF), Demokratiske Sosialister (AIK), Norges Kommunistiske Parti (NKP) og uavhengige sosialister. På sitt landsmøte samme år valgte NKPs formann Reidar T. Larsen og hans støttespillere forlot landsmøtet og sluttet seg til partiet SV. Grunnen til dette var at NKP ikke ville oppløses eller trappe ned sin virksomhet på grunn av sitt samarbeidet med SV så de valgte å trekke seg ut av samarbeidet. AIKs leder Berit Ås ble ved partidannelsen valgt til SVs første partileder.

Kilde: https://no.wikipedia.org/wiki/Sosialistisk_Venstreparti

SVs skolepolitikk
Hovedmålet til SV er at alle elever skal ha en mer helhetlig skoledag der alle har like muligheter.

De vil ha:

-       Lenger skoledager, men uten lekser

-       Mer fysisk aktivitet i skolen og en sunn lunsj til alle

-       Mindre klasser, flere lærere

-       Mer variert skoledag

SV ønsker lengre skoledager uten lekser og med mer fysisk aktivitet i skolen. De ønsker å sette av en time på skolen hvor elevene jobber med lekser og får hjelp av læren om de måtte trenge det. Da har alle lik mulighet til å få hjelp med leksene. SV ønsker også flere lærere i skolen samt mindre klasser så lærerne har bedre tid til hver enkelt elev. De foreslår maks 15 elever per lærer 1-4 trinn og 20 elver per lærer 5-10 trinn. Da vil elevene få mye tettere oppfølging og det blir lettere for læreren å se hver enkelt elev. SV mener også dette vil hjelpe på klassemiljøet og læringsutbytte.

Kilde: https://www.sv.no/hovedsaker/skole/